Publication: Magyar Közlöny
Issue: MK-2002-159 (Year: 2002, Number: 159)
Era: 1990-2004
Section: 
Paragraph Index: 74

1995. október 24-én kelt, 50/6. számú határozata tartalmaz, emlékeztetve ugyancsak a Közgyûlésnek valamennyi e témában hozott határozatára, ideértve az 1994. december 9-én kelt, 49/60. számú, a nemzetközi terrorizmus felszámolására teendõ intézkedésekrõl szóló Nyilatkozatot és mellékletét, amelyben az Egyesült Nemzetek tagállamai ünnepélyesen megerõsítették, hogy bûntettként és igazolhatatlan cselekményként egyértelmûen elítélik a terrorizmus minden cselekményét, módszerét és gyakorlatát, bárki és bárhol kövesse is el azokat, beleértve azokat a cselekményeket is, amelyek veszélyeztetik az államok és a népek közötti baráti kapcsolatokat, vagy fenyegetik az államok területi épségét és biztonságát, tudomásul véve, hogy a nemzetközi terrorizmus felszámolására teendõ intézkedésekrõl szóló Nyilatkozat ösztönözte az államokat arra is, hogy sürgõsen vizsgálják felül a terrorizmus valamennyi formájának és megnyilvánulásának megelõzésére, visszaszorítására és felszámolására vonatkozó meglévõ nemzetközi jogi rendelkezések körét, annak biztosítása érdekében, hogy létezzen a kérdés valamennyi vetületére kiterjedõ, átfogó jogi keret, emlékeztetve a Közgyûlés 1996. december 17-én kelt, 51/210. számú határozata 3. bekezdésének f) pontjára, amelyben a Közgyûlés felhívta az államokat arra, hogy megfelelõ belsõ intézkedések útján tegyenek lépéseket a terroristák és a terrorista szervezetek finanszírozásának megelõzésére és felszámolására, függetlenül attól, hogy ez a finanszírozás közvetlenül vagy olyan szervezetek közbejöttével történik, amelyeknek ténylegesen vagy állítólagosan jótékonysági, társadalmi vagy kulturális céljai is vannak, vagy amelyek jogellenes tevékenységet is folytatnak, mint amilyen a tiltott fegyver-kereskedelem, kábítószerforgalmazás és zsarolás, ideértve személyeknek terrorista tevékenység finanszírozása céljából történõ felhasználását is, valamint felhívta õket különösen annak megfontolására, hogy, ahol szükséges, fogadjanak el a vélhetõen terrorizmus céljaira szánt források mozgásának megelõzésére és 2002/159. szám felszámolására irányuló szabályozást, anélkül, hogy akadályoznák bármely módon a jogszerû tõkemozgásokat, továbbá arra, hogy fokozzák az ilyen források nemzetközi mozgására vonatkozó információ-cserét, emlékeztetve ugyancsak a Közgyûlés 1997. december 15-én kelt, 52/165. számú határozatára, amelyben a Közgyûlés felhívta az államokat, hogy fontolják meg különösen az 51/210. számú határozat 3. bekezdésének a)—f) pontjában foglalt intézkedések végrehajtását, emlékeztetve továbbá a Közgyûlés 1998. december 8-án kelt, 53/108. számú határozatára, amelyben a Közgyûlés úgy határozott, hogy a Közgyûlés 1996. december 17-én kelt, 51/210. számú határozatával felállított Ad Hoc Bizottság dolgozzon ki egy nemzetközi egyezménytervezetet a terrorizmus finanszírozásának visszaszorításáról, amely kiegészítené a terrorizmussal kapcsolatos meglévõ nemzetközi okmányokat, figyelembe véve, hogy a terrorizmus finanszírozása súlyos aggodalmat kelt a nemzetek közösségének egészében, megállapítva, hogy a nemzetközi terrorcselekmények száma és súlyossága függ a terroristák által megszerezhetõ finanszírozástól, megállapítva ugyancsak, hogy a meglévõ többoldalú nemzetközi jogi okmányok nem foglalkoznak kifejezetten a finanszírozással, meggyõzõdve annak sürgetõ szükségességérõl, hogy fokozni kell az államok közötti nemzetközi együttmûködést olyan hatékony intézkedések kidolgozásában és elfogadásában, amelyek a terrorizmus finanszírozásának megelõzését, valamint visszaszorítását szolgálják, az elkövetõk büntetõjogi felelõsségre vonása és megbüntetése révén, a következõkben állapodtak meg:

Source: https://magyarkozlony.hu/hivatalos-lapok/a3c4c67bb1d7bb05dc3baa5f0423c2dde5b683d4/dokumentumok/c5573b362514e7ec812eb9769f21dfc5bc9ac1e3/letoltes